smcproject/ml-wiki-sentences huggingface dataset:
1987-ൽ ജാദവ്പൂരിൽ നിന്ന് വീണ്ടും 
നിയമസഭയിലെത്തിയ ബുദ്ധദേവ്
2011 വരെ നിയമസഭയിൽ ജാദവ്പൂരിനെ
പ്രതിനീധീകരിച്ചു.
1987-ൽ വീണ്ടും
ജ്യോതിബസു മന്ത്രിസഭയിലെ കാബിനറ്റ്
വകുപ്പ് മന്ത്രിയായി അധികാരമേറ്റ ബുദ്ധദേവ് 1993-ൽ മുഖ്യമന്ത്രിയായിരുന്ന ജ്യോതിബസുവുമായി തെറ്റിയതിനെ തുടർന്ന് മന്ത്രിസ്ഥാനം ഒഴിഞ്ഞെങ്കിലും ഏതാനും മാസത്തിനകം തിരികെയെത്തി.
1996-ൽ സംസ്ഥാന ആഭ്യന്തരവകുപ്പ് മന്ത്രിയായ ബുദ്ധദേവ് 1999-ൽ 
പശ്ചിമ ബംഗാൾ ഉപ-മുഖ്യമന്ത്രിയായി സ്ഥാനമേറ്റു.
2000 ആണ്ടിൽ ആരോഗ്യ പ്രശ്നത്തെ തുടർന്ന് ജ്യോതിബസു മുഖ്യമന്ത്രി സ്ഥാനമൊഴിഞ്ഞപ്പോൾ പശ്ചിമ ബംഗാളിൻ്റെ  മുഖ്യമന്ത്രിയായി അധികാരമേറ്റു.
ആ വർഷം തന്നെ പാർട്ടി 
പോളിറ്റ് ബ്യൂറോവിൽ ക്ഷണിതാവ് അംഗമായി.
2001-ലെയും 2006-ലെയും സംസ്ഥാന 
നിയമസഭ തെരഞ്ഞെടുപ്പുകളിൽ 
ബുദ്ധദേവ് ഭട്ടാചാര്യയുടെ മികവിൽ
മാർക്സിസ്റ്റ് പാർട്ടി ബംഗാളിൽ
അധികാരത്തിൽ തുടർന്നു.
2002-ൽ ഹൈദരാബാദിൽ നടന്ന പതിനേഴാം പാർട്ടി കോൺഗ്രസിൽ 
മാർക്സിസ്റ്റ് പാർട്ടിയുടെ പോളിറ്റ് ബ്യൂറോ
അംഗമായി തിരഞ്ഞെടുക്കപ്പെട്ടു.
2006-ൽ തുടർച്ചയായി ഏഴാം തവണയും
മാർക്സിസ്റ്റ് പാർട്ടി ബംഗാളിൽ അധികാരത്തിൽ എത്തിയേതോടെ
പാർട്ടിയുടെ പ്രഖ്യാപിത നയങ്ങൾക്ക് 
വിരുദ്ധമായി വ്യവസായവൽക്കരണം
എന്ന നയം ബുദ്ധദേവ് കൊണ്ടുവന്നു.
വ്യവസായ വകുപ്പ് മന്ത്രിയായിരുന്ന
നിരുപം സെൻ ഇതിന് പിന്തുണ പ്രഖ്യാപിച്ചു.
തുടർന്ന് ഇന്തോനേഷ്യൻ
കമ്പനിയായ സലീം ഗ്രൂപ്പുമായി ഇടത് മുന്നണി സർക്കാർ കരാറിൽ ഒപ്പുവച്ചു.
സിംഗൂരിൽ ടാറ്റ ഗ്രൂപ്പിൻ്റെ നാനോ കാർ ഉത്പാദനത്തിന്
വേണ്ടി നിർബന്ധിത കുടിയൊഴിപ്പിക്കൽ
നടത്തിയ ബുദ്ധദേവ്  
സലീം ഗ്രൂപ്പിന് കെമിക്കൽ ഫാക്ടറി
നിർമ്മിക്കാൻ സർക്കാർ ഉദ്ദേശിച്ച
നന്ദിഗ്രാമിലും ഇതിനെ തുടർന്ന് വ്യാപകമായി
കർഷക രോഷം നേരിട്ടു.
നിർബന്ധിതമായ വ്യവസായവത്കരണം നടത്തിയെടുക്കാൻ മാർക്സിസ്റ്റ് പാർട്ടി ഹർമത്ത്ബാഹിനി
എന്ന ഗുണ്ടാ പടയെയും ബൈക്ക് ബ്രിഗേഡായി നിയോഗിച്ചു.
2007 മാർച്ച് മാസം 14 ആം തീയതി
കുടിയൊഴിപ്പിക്കലിനെതിരെ
പ്രക്ഷോഭം നടത്തിയ കർഷകർക്ക് നേരെ
പാർട്ടി ഗുണ്ടകളും പോലീസും ചേർന്ന്
വെടിവച്ചു.
ഇതിൽ അനവധി കർഷകർ
കൊല്ലപ്പെട്ടു.
ഇത് വ്യാപകമായ പ്രതിഷേധത്തിന് ബംഗാളിൽ വഴിയൊരുക്കി.
ഭൂ ഉച്ഛാടൻ സമിതി നേതാവായ 
തൃണമൂൽ കോൺഗ്രസ് നേതാവ് 
മമത ബാനർജി 34 വർഷമായി തുടരുന്ന
മാർക്സിസ്റ്റ് പാർട്ടിയുടെ തുടർ ഭരണത്തിന് 
നേരെ കടുത്ത സമരങ്ങൾ നടത്തിയത്
ബംഗാളിലെ രാഷ്ട്രീയ ഭൂപടത്തിൽ ചലനങ്ങൾ ഉണ്ടാക്കി.
2009-ലെ ലോക്‌സഭ തിരഞ്ഞെടുപ്പിൽ
മാർക്സിസ്റ്റ് പാർട്ടി 9 സീറ്റിലേക്ക് ഒതുങ്ങിയപ്പോൾ തൃണമൂൽ കോൺഗ്രസ്
19 സീറ്റ് നേടി വരവറിയിച്ചു.
6 സീറ്റുകളിൽ ഇന്ത്യൻ നാഷണൽ കോൺഗ്രസ് പാർട്ടി വിജയിച്ചു.
ഒരു സീറ്റിൽ 
ഘടക കക്ഷിയായ എസ്യു.
സി.ഐയും
2009-ലെ ലോക്‌സഭയിൽ ബംഗാളിൽ നിന്ന്
ഇടത് മുന്നണി ആകെ 15 സീറ്റിലേക്ക് ചുരുങ്ങിയപ്പോൾ തൃണമൂൽ കോൺഗ്രസ് നയിച്ച യു.പി.എ മുന്നണി 26 സീറ്റുകൾ
വിജയിച്ച് മാർക്സിസ്റ്റ് വിരുദ്ധ മുന്നണി
ആദ്യമായി ബംഗാളിൻ്റെ മണ്ണിൽ
ഉദിച്ചുയർന്നു.
പഞ്ചായത്ത്, ലോക്‌സഭ തിരഞ്ഞെടുപ്പുകളിൽ നേരിട്ട
തിരിച്ചടികളോടെ ബംഗാളിൽ വ്യവസായവത്കരണം 
തെറ്റായിപ്പോയി എന്ന് മനസിലാക്കിയ
ബുദ്ധദേവും മാർക്സിസ്റ്റ് പാർട്ടിയും
2010-ൽ നയങ്ങൾ തിരുത്തി എങ്കിലും അതോടെ 34 വർഷമായി തുടർന്ന് വന്ന ചുവപ്പ് ഭരണം ബംഗാളിൽ
രാഷ്ട്രീയ അസ്തമനത്തിന് ഒരുങ്ങുകയായിരുന്നു.
2011-ലെ നിയമസഭ തിരഞ്ഞെടുപ്പിൽ
വൻ ഭൂരിപക്ഷത്തോടെ (184/294) തൃണമൂൽ കോൺഗ്രസ് പാർട്ടി ആദ്യമായി 
ബംഗാളിലെ ഭരണം പിടിച്ചു.
ഇന്ത്യൻ നാഷണൽ കോൺഗ്രസുമായി
ചേർന്ന് മത്സരിച്ച തൃണമൂൽ കോൺഗ്രസ് 
നേതൃത്വം നൽകിയ ഐക്യ 
പുരോഗമന മുന്നണി 294 അംഗ 
നിയമസഭയിൽ 205 സീറ്റ് നേടി.
2011-ൽ 
42 സീറ്റിൽ മത്സരിച്ച ഇന്ത്യൻ നാഷണൽ കോൺഗ്രസ് 21 സീറ്റുകൾ നേടി.
മൂന്നിൽ രണ്ട് ഭൂരിപക്ഷത്തോടെ
തൃണമൂൽ കോൺഗ്രസ് നേതാവ്
മമത ബാനർജി ആദ്യമായി ബംഗാളിൻ്റെ മുഖ്യമന്ത്രിയായി.
സംസ്ഥാന വ്യാപകമായി ഭരണവിരുദ്ധ വികാരം അലയടിച്ച 2011-ലെ നിയമസഭ തിരഞ്ഞെടുപ്പിൽ ജാദവ്പൂരിൽ നിന്ന് 
മത്സരിച്ച മുഖ്യമന്ത്രി ബുദ്ധദേവ് ഭട്ടാചാര്യ പരാജയപ്പെട്ടു.
ഒപ്പം തന്നെ 34 വർഷത്തിന് ശേഷം ബംഗാളിൽ ആദ്യമായി
മാർക്സിസ്റ്റ് പാർട്ടി നേതൃത്വം നൽകിയ
ഇടത് മുന്നണി രാഷ്ട്രീയമായി തകർന്നടിഞ്ഞു.
2011-ലെ നിയമസഭ തിരഞ്ഞെടുപ്പിലെ
മാർക്സിസ്റ്റ് പാർട്ടിയുടെ
വൻ പരാജയത്തോടെ ബുദ്ധദേവിൻ്റെ പാർലമെൻ്ററി രാഷ്ട്രീയത്തിനും വിരാമമായി.
പിന്നീട് ഒരിക്കലും അദ്ദേഹം 
തിരഞ്ഞെടുപ്പിൽ മത്സരിച്ചിട്ടില്ല.
2011-ലെ നിയമസഭ തിരഞ്ഞെടുപ്പിൽ
40 സീറ്റിലേക്ക് ഒതുങ്ങി മാറിയ മാർക്സിസ്റ്റ് പാർട്ടി പിന്നീട് നടന്ന 2016, 2021 തിരഞ്ഞെടുപ്പുകളിലെ
തൃണമൂൽ കോൺഗ്രസിന്റെ
തുടർ ഭരണത്തോടെ 
രാഷ്ട്രീയ അസ്തമനം നേരിട്ടു.
2016-ൽ 26 സീറ്റിലേക്ക് തകർന്ന
മാർക്സിസ്റ്റ് പാർട്ടിയ്ക്ക് 2021-ലെ നിയമസഭ തിരഞ്ഞെടുപ്പിൽ
ഒരു സീറ്റ് പോലും ലഭിച്ചില്ല.
2021-ൽ 138 ഇടങ്ങളിൽ മത്സരിച്ച 
മാർക്സിസ്റ്റ് പാർട്ടിയ്ക്ക് 117 ഇടങ്ങളിലും
കെട്ടി വച്ച കാശ് നഷ്ടപ്പെട്ടു.
2021-ലെ നിയമസഭ തിരഞ്ഞെടുപ്പോടെ
മാർക്സിസ്റ്റ് പാർട്ടി ബംഗാളിൻ്റെ 
മണ്ണിൽ നിന്നും രാഷ്ട്രീയമായി 
കുടിയിറക്കപ്പെട്ടു.
2015-ൽ മാർക്സിസ്റ്റ് പാർട്ടിയുടെ
പോളിറ്റ് ബ്യൂറോവിൽ നിന്നും
കേന്ദ്രകമ്മറ്റിയിൽ നിന്നും ഒഴിവായ
ബുദ്ധദേവ് 2018-ൽ പാർട്ടി സംസ്ഥാന
സെക്രട്ടറിയേറ്റ്, സംസ്ഥാന സമിതി അംഗത്വവും ഒഴിഞ്ഞു.
പിന്നീട് വിശ്രമജീവിതത്തിലേക്ക് വഴിമാറി.
വിവാദങ്ങൾ ഇടതുപക്ഷ നയങ്ങൾക്ക് വിരുദ്ധമായി ബംഗാളിലെ നന്ദിഗ്രാമിൽ കർഷക ഭൂമി കുത്തക മുതലാളിമാർക്ക് വ്യാവസായിക ആവശ്യങ്ങൾക്ക് വേണ്ടി പതിച്ചു നൽകിയ നടപടി വൻ പ്രതിഷേധ സമരങ്ങൾക്കിടയാക്കി.
തുടർന്ന്  2007 മാർച്ച്‌ 14ന്‌ നന്ദിഗ്രാമിൽ സമരക്കാർക്ക് നേരെ നടന്ന പോലീസ്‌ വെടിവെയ്‌പിൽ 14 പേർ കൊല്ലപ്പെട്ടു .
2007-ൽ ബാബ്‌റി മസ്‌ജിദ്‌ തകർന്നതിന്റെ പതിനഞ്ചാം വാർഷികം ആചരിയ്‌ക്കുന്ന ഒരു ചടങ്ങിൽ ശ്രീരാമൻ ജനിച്ചതും ജീവിച്ചതുമെല്ലാം കവികളുടെയും കഥാകാരൻമാരുടെയും ഭാവനയിൽ മാത്രമായിരുന്നുവെന്നും രാമസേതു പ്രകൃതിയിൽ സ്വഭാവികമായി രൂപപ്പെട്ടതാണെന്നും ഉള്ള അദ്ദേഹത്തിന്റെ പരാമർശം വീണ്ടും വിമർശനങ്ങൾക്കിട വരുത്തി.
ഫിറേ ദേഖാ (തിരിഞ്ഞുനോട്ടം) മരണം
വാർധക്യ സഹജമായ അസുഖങ്ങൾക്ക്
ചികിത്സയിൽ തുടരവെ
80-മത്തെ വയസിൽ
2024 ഓഗസ്റ്റ് എട്ടിന് രാവിലെ 8:20ന്
അന്തരിച്ചു.
അവലംബം Buddhadeb Bhattacharjee എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബുദ്ധപൂർണ്ണിമ ഇംഗ്ലീഷ് വിലാസം https://ml.wikipedia.org/wiki/Vesak
ദക്ഷിണേഷ്യൻ രാജ്യങ്ങളിലെ ബുദ്ധമതവിശ്വാസികൾ വർഷം തോറും ആഘോഷിക്കുന്ന ഒരു ഉൽസവമാണ്‌ ബുദ്ധപൂർണ്ണിമ .
ഇത് ഗൗതമബുദ്ധന്റെ ജന്മദിനം എന്ന പേരിലാണ്‌ കൂടുതൽ അറിയപ്പെടുന്നതെങ്കിലും അദ്ദേഹത്തിന്റെ നിർവ്വാണപ്രാപ്തി, മരണം എന്നിവയുടെയും വാർഷികമായി ആചരിക്കുന്ന ഒരു ഉൽസവമാണ്‌.
വൈശാഖമാസത്തിലെ പൗർണ്ണമി നാളിലാണ്‌ ഈ ഉൽസവം കൊണ്ടാടുന്നത്.
ശ്രീലങ്കയിലെ പ്രധാന ഉൽസവമായ ഇത് അവിടെ വേസക് എന്നറിയപ്പെടുന്നു.
വിജയന്റെ നേതൃത്വത്തിലുള്ള ശ്രീലങ്കയിലെ സിംഹളസാമ്രാജ്യത്തിന്റെ സ്ഥാപനത്തേയും അനുസ്മരിപ്പിക്കുന്ന ആഘോഷവുമാണിത് ‌.
ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക
ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക മലയാളത്തിൽ ഇതുവരെ പ്രസിദ്ധീകരിച്ച ബുദ്ധമതവുമായി ബന്ധപ്പെട്ട എല്ലാ പുസ്തകങ്ങളുടെയും പട്ടികയാകുന്നു.
പുസ്തകത്തിന്റെ പേര് എഴുതിയത് പുറത്തിറക്കിയ വർഷം പ്രസാധകർ കേരളത്തിലെ ബുദ്ധമതപാരമ്പര്യം ഡോ. അജു നാരായണൻ 2005 അസ്സോസിയേഷൻ ഫോർ കമ്പാറിറ്റേറ്റീവ് സ്റ്റഡി ചങനാശ്ശേരി/കറന്റ് ബുക്സ് കോട്ടയം ശ്രീ ബുദ്ധൻ ഡോ. ശുഭ 2012 കേരള ഭാഷാ ഇൻസ്റ്റിറ്റ്യൂട്ട് ബുദ്ധമതം ഇടമറുക് 1995 ഐ. ഏ.
പി. ഡെൽഹി അംബേദ്കർ സമ്പൂർണ്ണ കൃതികൾ അംബേദ്കർ ---- കേരള ഭാഷാ ഇൻസ്റ്റിറ്റ്യൂട്ട് ബുദ്ധൻ ജീവിതവും പ്രബോധനങ്ങളും ഓഷോ 2015 സൈലൻസ് ബുദ്ധന്നെ എറിഞ്ഞ കല്ല് സി. രവിചന്ദ്രൻ 2014 ഡി. സി. ബുക്സ് കോട്ടയം അവലംബം കേരള ഭാഷാ ഇൻസ്റ്റിറ്റ്യൂട്ട് നാളന്ദ തിരുവനന്തപുരം സൈലൻസ് ഓഷോ ബുക്ക് ഷോപ്പ് കറന്റ് ബുക്സ് കോട്ടയം
ബുദ്ധനെ എറിഞ്ഞ കല്ല്
രവിചന്ദ്രൻ.
സി എഴുതിയതും ഡി.സി.ബുക്സ് പ്രസിദ്ധീകരിച്ചതുമായ പുസ്തകമാണ് ബുദ്ധനെ എറിഞ്ഞ കല്ല്.
മലയാളത്തിലെ മികച്ച ഗീത വിമർശന ഗ്രന്ഥം, ഭഗവദ്ഗീത ബുദ്ധന് നേരെ വലിച്ചെറിഞ്ഞ ഒരു കല്ലാണ് എന്ന് ഗ്രന്ഥകാരൻ സമർത്ഥിക്കുന്നു.
കൃഷ്ണന്റെ സ്ഥാനത്ത് ബുദ്ധനായിരുന്നു അർജ്ജുനന്റെ സാരഥിയെങ്കിൽ ഒരുപക്ഷേ, കുരുക്ഷേത്രയുദ്ധം തന്നെ റദ്ദാക്കപ്പെടുമായിരുന്നു.
ഗീതയെക്കുറിച്ച് ബുദ്ധനും ബുദ്ധനെക്കുറിച്ച് ഗീതയും നിശ്ശബ്ദമെങ്കിലും ഗീതയുടെ ആശയപരിസരം ബൗദ്ധവിരുദ്ധമാണെന്ന് രവിചന്ദ്രൻ സമർത്ഥിക്കുന്നു.
പുരാതന ഈജിപ്ഷ്യൻ കല Wood Gilded Statue of a Lady called Tiye ca.
1390  B.C.E.
പുരാതന ഈജിപ്ഷ്യൻ കല എന്നറിയപ്പെടുന്നത്, ഏകദേശം 3000 മുതൽ എ.ഡി. 30 വരെയുള്ള കാലഘട്ടത്തിൽ നൈൽ നദി യുടെ നിമ്ന്ന തടത്തിൽ പുരാതന ഈജിപ്തിലെ നാഗരികതയാൽ നിർമ്മിക്കപ്പെട്ട ചിത്രകല , ശില്പകല , വാസ്തുവിദ്യ , മറ്റു കലകൾ എന്നിവയാണ്.
പുരാതന ഈജിപ്ഷ്യൻ കല, ചിത്രകല, ശില്പങ്ങൾ എന്നിവയുടെ കാര്യത്തിൽ ഉയർന്ന നിലവാരത്തിലെത്തുകയും ഇവ രണ്ടും ഉയർന്ന രചനാശൈലിയും പ്രതീകാത്മകതയും പ്രദർശിപ്പിക്കുന്നവയുമായിരുന്നു.
തികച്ചും യാഥാസ്ഥിതികമായ ഈ ശൈലിക്ക് മൂവായിരം വർഷങ്ങൾക്കപ്പുറം കാര്യമായ മാറ്റമൊന്നും ഉണ്ടായില്ല എന്നുള്ളതാണു സത്യം.
കാലത്തെ അതിജീവിച്ച ഇവയിൽ ശവകുടീരങ്ങളും സ്മാരകങ്ങളും ഉൾപ്പെടുന്നു.
പുരാതന ഈജിപ്ഷ്യൻ വാസ്തുവിദ്യ ഇംഗ്ലീഷ് വിലാസം https://ml.wikipedia.org/wiki/Ancient_Egyptian_architecture ഒരു മിസ്രി സ്ഫിങ്ക്സ് , പശ്ചാത്തലത്തിൽ പിരമിഡിന്റെ ചെറിയൊരുഭാഗവും കാണാം.
പ്രാചീന ഈജിപ്റ്റുകാരുടെ വാസ്തുവിദ്യയാണ് പുരാതന മിസ്രി വാസ്തുവിദ്യ .
ചരിത്രത്തിലെ തന്നെ ഏറ്റവും സ്വാധീനിച്ച സംസ്കാരമാണ് പ്രാചീന ഈജിപ്ഷ്യൻ സംസ്കാരം .
ഇവയിൽ ഏറ്റവും വലുതും ഏറ്റവും സുപ്രസിദ്ധവുമായ നിർമിതികളാണ് ഗിസയിലെ പിരമിഡും സ്ഫിങ്ക്സും .
സവിശേഷതകൾ പ്രാചീന ഈജിപ്റ്റിൽ പ്രചാരത്തിലുണ്ടായിരുന്ന് വേദികകൾ
തടിയുടെ ദൗർബല്യത്താൽ വെയിലത്തുണക്കിയ മൺ കട്ടകളും, കല്ലും ആയിരുന്നു പ്രാചീന മിസ്‌രികളുടെ  പ്രധാന നിർമ്മാണ സാമഗ്രികൾ.
കല്ലുകളിൽ ചുണ്ണാമ്പുകല്ലിനായിരുന്നു പ്രാമുഖ്യം, എന്നിരുന്നാലും മണൽക്കല്ലുകളും കരിങ്കല്ലുകളും ഇവർ നിർമ്മാണപ്രക്രിയയ്ക്ക് വിനിയോഗിച്ചിരുന്നു.
ശവകുടീരങ്ങൾ , ക്ഷേത്രങ്ങൾ ഇവ നിർമ്മിക്കാനാണ് കല്ലുകൾ പ്രധാനമായും ഉപയോഗിച്ചിരുന്നത്.
അതേസമയം രാജകൊട്ടാരങ്ങൾ , കോട്ടകൾ , വീടുകൾ എന്നിവയുടെ നിർമ്മാണത്തിനാണ് കട്ടകൾ ഉപയോഗിച്ചിരുന്നത്.
മിസ്രി പിരമിഡുകളിൽ കൂടുതലും മണൽക്കല്ലിൽ പണിതീരത്തവയാണ്.
നൈൽ നദിയിൽനിന്നും ശേഖരിക്കുന്ന ചേറായിരുന്നു വീടുകളുടെ പ്രധാന നിർമ്മാൺവസ്തു.
അച്ചുകളിലാക്കിയ ഈ ചെളി സൂരപ്രകാശത്തിൽ ഉണക്കാൻ വയ്ക്കുന്നു.
കട്ടിയായതിനുശേഷം ഇവ നിർമ്മാണപ്രക്രിയയ്ക്ക് ഉപയോഗിച്ചുപ്പോന്നു.
പല പ്രാചീന മിസ്രികളുടെ  നഗരങ്ങളും ഇന്ന് നാമാവശേഷമായിരിക്കുന്നു.
വെള്ളപ്പൊക്ക സാധ്യതയുള്ള നൈലിന്റെ തീരങ്ങളിലായ് നഗരങ്ങൾ കേന്ദ്രീകരിച്ചതാണ് ഒരു കാരണം.
മിസ്രിന്റെ ചൂടുള്ള വരണ്ട കാലാവസ്ഥകാരണം ഇന്നും ചില പുരാതന മൺ നിർമിതികൾ മിസ്രിൽ അങ്ങിങ്ങായ് അവശേഷിക്കുന്നുണ്ട്.
ദെയ്ർ അൽ-മദീന എന്ന പ്രാചീന ഗ്രാമം ഇതിനൊരുദാഹരണമാണ്.
ഉറപ്പുള്ള കൽതറയിൽ പണിതീർത്ത ചില നിർമിതികളും കാലത്തെയും വെള്ളപ്പൊക്കത്തെയും അതിജീവിച്ച് ഇന്നും നിലനിൽക്കുന്നു.
ഗിസയിലെ പിരമിഡുകൾ ഗ്ഗിസയിലെ പിരമിഡുകൾ ഗ്ഗിസയിലെ പിരമിഡുകളുടെ ഒരു രാത്രികാല ദൃശ്യം പിരമിഡിന്റെ ഉൾഭാഗത്തുനിന്നെടുത്ത ഒരു ചിത്രം
മിസ്രിന്റെ തലസ്ഥാനമായ കെയ്റോയുടെ പ്രാന്തപ്രദേശത്താണ് ഗിസ്സാ പീOഭൂമി സ്ഥിതിചെയ്യുന്നത്.
ഇവിടുത്തെ പിരമിഡുകളുടെ സമുച്ചയം വിശ്വപ്രസിദ്ധമാണ്.
നെക്രോപോളിസ് എന്നും ഈ പ്രദേശം അറിയപ്പെടുന്നു.
പുരാതാന ഗിസാനഗരത്തിൽ നിന്നും ഏകദേശം 8കി.
മീ(5 മൈൽ) മാറി മരുപ്രദേശത്താണ് ഈ സമുച്ചയമുള്ളത്.
പുരാതന മിസ്രിലെ ഭരണാധികാരിയായിരുന്ന(ഫറവോ) ഖുഫുവിന്റെ മഹാ പിരമിഡും(നിലവിലുള്ള ഏറ്റവും വലിപ്പമേറിയ പിരമിഡ്), അതിനെ അപേക്ഷിച്ച് വലിപ്പത്തിൽ അല്പം ചെറുതായ ഖഫ്രെയുടെ (ഖെഫ്രാൻ) പിരമിഡും മെങ്കവുറിന്റെ പിരമിഡും ചേർന്ന ത്രയമാണ് ഏറ്റവും പ്രശസ്തം.
ഇവയ്ക്ക് ചുറ്റുമായ് രാജ്ഞിയുടെ പിരമിഡുകൾ എന്നറിയപ്പെടുന്ന ചെറിയ ചെറിയ സൗധങ്ങളും  മഹാ നിർമിതി സ്പിങ്ക്സും സ്ഥിതിചെയ്യുന്നു.
മിസ്രിലെ ഫറവോ രാജഭരണകാലത്തെ നാലാം രാജവംശ ഫറവോമാർ പണിതുയർത്തിയ പിരമിഡുകൾ അവരുടെ ശക്തിയേയും നിർമ്മാണ വൈദ്ധഗ്ധ്യത്തെയും വെളിപ്പെടുത്തുന്നു.
ഗാംഭീര്യമുള്ള ശവകുടീരങ്ങളായി മാത്രമല്ല, തങ്ങളുടെ നാമം എന്നും ഓർമിക്കാൻ കാരണമാകുന്ന നിർമിതികൾ എന്ന ആവശ്യവും മുന്നിൽകണ്ടാണ് ഫറവോമാർ പിരമിഡുകൾ സൃഷ്ടിച്ചത്.
ഭീമകാരമായ വലിപ്പവും ലളിതമായ ആകൃതിയും പിരമിഡുകൾ മിസ്രികളുടെ നിർമ്മാണ മികവിനെ തുറന്നുകാട്ടുന്നു.
ലോകത്തിലെ ഏറ്റവും വലിയതും പഴക്കമേറിയതുമായ  ഗിസയിലെ മഹാ പിരമിഡ്(ഖുഫുവിന്റെ പിരമിഡ്) ക്രി.
മു 2580-നോടടുത്ത് പണിതീർത്തതാണ്.
പുരാതന ലോകാൽത്ഭുതങ്ങളിൽ ഇന്നവശേഷിക്കുന്ന ഏക നിർമിതിയും ഈ പിരമിഡാണ്.
മു 2532നോടടുത്തായാണ് ഖഫ്രെയുടെ പിരമിഡ് പണീതീർത്തത് എന്ന് കരുതപ്പെടുന്നു.
തീവ്രമായ ഉൽക്കർഷേച്ഛയോടെയാണ് ഖഫ്രെ തന്റെ പിരമിഡ് പിതാവായ ഖുഫുവിന്റെ പിരമിഡിനു അടുത്തായ് സ്ഥാപിച്ചത്.
അത് ഖുഫുവിന്റെ പിരമിഡിനോളം ഉയമുള്ളതായിരുന്നില്ലെങ്കിലും, അത്തരമൊരു പ്രതീതി സൃഷ്ടിക്കാനായ്, ആ പിരമിഡിന്റേതിനേക്കാളും 33 അടി അധികം ഉയരമുള്ള തറയിലാണ് ഖഫ്രെ തന്റെ പിരമിഡ് പണിതുയർത്തിയത്.
തന്റെ പിരമിഡിന്റെ നിർമ്മാണത്തിനൊപ്പം തന്നെ ശവകുടീരത്തിന്റെ കാവൽഭടനായി സ്പിങ്ക്സിന്റെ നിർമ്മാണവും ഖഫ്രെ ആരംഭിച്ചു.
മനുഷ്യന്റെ ശിരസ്സും സിംഹത്തിന്റെ ഉടലുമുള്ള ഒരു ബൃഹദ് ശില്പമാണ് സ്ഫിങ്ക്സ്.
വളരെ വലിയ മണൽക്കൽ ശിലകളുപ്യോഗിച്ചാണ് ഇത് നിർമിച്ചിരിക്കുന്നത്.
ഇതിന്റെ ആകെ ഉയരം ഭൂനിരപ്പിൽനിന്നും 65 അടിയോളം വരും.
Menkaure's പിരമിഡിന് ക്രിസ്തുവിനും മുമ്പ് 2490 വർഷത്തോളം പഴക്കം കണാക്കാക്കുന്നു.
213 അടി മാത്രം ഉയരമുള്ള ഈ പിരമിഡാണ് മൂനുപിരമിഡുകളിലും വെച്ച് ഏറ്റവും ചെറുത്.[18]
പിരമിഡിന്റെ പ്രവേശനദ്വാരം
മോഷ്ടാക്കളിൽനിന്നും കൊള്ളക്കാരിൽ നിന്നും ശവകുടീരത്തെ സംരക്ഷിക്കാനായി പിരമിഡുകൾക്കുള്ളിൽ പിരമിഡുകൾക്കുള്ളിൽ ചിന്താകുഴപ്പം വരുത്തുന്ന തുരങ്ക്ങ്ങളും ഇടനാഴികളും ഉണ്ടെന്ന വാദം അക്കാലത്ത് പല വ്യക്തികൾക്കുമിടയിൽ നിലനിന്നിരുന്നു.
പക്ഷേ ഇത് സത്യമായിരുന്നില്ല.
പിരമിഡിന്റെ അകത്തെ ഇടനാഴികൾ വളരെ ലളിതമായി രൂപകല്പന ചെയ്തവയാണ്.
നേരെ ശവക്കല്ലറയിലേക്ക് ചെന്നെത്താൻ കഴിയുന്ന വിധത്തിലാണ് അവ നിർമിച്ചത്.
എങ്കിലും പിരമിഡുകൾക്കുള്ളിൽ സമർപ്പിച്ച അമൂല്യ സമ്പത്ത് ചില സമയത്ത് മോഷ്ടാക്കളിൽ നിന്നും രക്ഷപ്പെട്ടില്ല.
എങ്കിലും നിർമ്മാണപ്രക്രിയ എളുപ്പമാക്കുന്നതിനായ് പിരമിഡിനകത്ത് ചില തുരങ്കങ്ങൾ പണിതിരുന്നു.
ഭൂനിരപ്പിൽനിന്നും എത്രത്തോളം ആഴത്തിൽ ശവകല്ലറ നിർമ്മിക്കാൻ സാധിച്ചു എന്ന് മനസ്സിലാക്കുന്നതിനുവേണ്ടിയാണ് ഇവ ഉപയോഗിച്ചിരുന്നത്.
വിവിധ രാജവംശങ്ങളും പിരമിഡ് നിർമ്മാണം മുന്നോട്ടുകൊണ്ടുപോയി.
പിലകാലത്ത് സാമ്പത്തികമായ് പ്രതികൂല സാഹചര്യം ഉടലെടുത്തപ്പോഴാണ് അവയിൽ പലതും നിലച്ചത്.
മറിച്ച് കൊള്ളക്കാരെ ഭയന്നല്ല.
അടിമകളെ ഉപയോഗിച്ചാണ് പിരമിഡിഡുകളുടെ നിർമ്മാണം നടത്തിയത് എന്ന് വ്യാപകമായ് വിശ്വസിക്കപ്പെടുന്നു.
എന്നാൽ മറ്റു ചില പണ്ഡിതരുടെ  അഭിപ്രായത്തിൽ കൃഷിയില്ലാതിരുന്ന സമയത്ത് കർഷകരെ പ്രയോജനപ്പെടുത്തിയാണ് പിരമിഡുകൾ നിർമിച്ചത് എന്നാണ്.
രണ്ടായാലും രാജാക്കന്മാരുടെ ജീവിതശൈലി വിളിച്ചോതുന്ന പിരമിഡുകൾ അടിമപ്പണിക്കൂടാതെ സൃഷ്ടിച്ചതാകാൻ സാധ്യതയില്ല.
കർണ്ണാക് കർണാക് ക്ഷേത്രത്തിലെ തൂൺ മണ്ഡപം
ലക്സോറിൽ നിന്നും 2.5 കി മീ വടക്കായ് നൈൽ നദീ തടത്തിൽ സ്ഥിതിചെയ്യുന്ന പുരാതന മിസ്രി ക്ഷേത്ര സമുച്ചയമാണ് കർണാക് .
പ്രധാനമായും നാലുഭാഗങ്ങളാണ് ഇതിനുള്ളത് .
കൂടാതെ ഈ നാലുഭാഗങ്ങളേയും സംരക്ഷിക്കുന്ന ചുറ്റുമതിലിനു പുറത്തായ് നിരവധി ചെറു ക്ഷേത്രങ്ങളും കർണാക് സമുച്ചയത്തിലുണ്ട്.
നിർമ്മാണദൈർഘ്യവും പ്രവർത്തനനിരതമായിരുന്ന കാലയളവുമാണ് കർണാക്കിനെ മറ്റു മിസ്രി ക്ഷേത്രങ്ങളിൽ നിന്നും വ്യത്യസ്തമാക്കുന്നത്.
മു 16ആം നൂറ്റാണ്ടിലാണ് ഇതിന്റെ നിർമ്മാണം ആരംഭിക്കുന്നത്.
30ഓളം ഫറവോമാർ ഇതിന്റെ നിർമ്മാണത്തിൽ പങ്കാളികളായി.
തത്ഫലമായാണ് ഈ ക്ഷേത്രസമുച്ചയത്തിന് ഈ ബാഹുല്യവും, സങ്കീർണതയും, വൈവിധ്യവും കൈവന്നത്.
അത്യധികം പ്രത്യേകതകളുള്ള ഒരു ക്ഷേത്രസമുച്ചയമാണ് കർണാകിലേത്.
അവയിൽ ചിലത് കർണാകിൽ മാത്രം  കാണപ്പെടുന്നവയുമാണ്.
ലക്സോർ ക്ഷേത്രം(Luxor Temple)
മിസ്രിലെ ലക്സോർ നഗരത്തിൽ (പുരാതനകാലത്തെ തീബ്സ് സഗരം) നൈലിന്റെ കിഴക്കൻ തീരത്തായ് സ്ഥിതിചെയ്യുന്ന ഒരു വലിയ പ്രാചീന ക്ഷേത്രസമുച്ചയമാണ് ഇത്.
ക്രിസ്തുവിനും മുൻപ് 14-ആം നൂറ്റാണ്ടിൽ മിസ്രിൽ അമെൻഹോട്ടെപ് മൂന്നാമന്റെ(Amenhotep III) ഭരണകാലത്താണ് ഈ ക്ഷേത്രത്തിന്റെ നിർമ്മാണം ആരംഭിക്കുന്നത്.
പിന്നീടുവന്ന പല ഭരണാധികാരികളും ഈ ക്ഷേത്രത്തിൽ കൂട്ടിചേർക്കലുകൾ നടത്തി.
നിർമ്മാണത്തിന്റെ ആദ്യശിലാസ്ഥാപനത്തിനുശേഷം 100 വർഷംകഴിഞ്ഞ് രാംസെസ്സ് രണ്ടാമന്റെ(Ramesses II) ഭരണകാലത്താണ് ഈ ക്ഷേത്രത്തിന്റെ അനുബന്ധജോലികൾ കൂടുതൽ ഊർജ്ജസ്വലമാകുന്നത്.
ഈ രണ്ട് ഫറവോമാരാണ് ഈ ക്ഷേത്രത്തിന്റെ നിർമ്മാണത്തെ കാര്യമായും സ്വാധീനിച്ചവർ.
മിസ്രി ക്ഷേത്രങ്ങളുടെ പ്രവേശന ഗോപുരങ്ങൾ പൈലൺ(Pylon) എന്നാണ് അറിയപ്പെടുന്നത്.
ലക്സോർ ക്ഷേത്രത്തിന്റെ 79 അടി(24 മീറ്റർ) ഉയരമുള്ള പൈലൺ രാംസെസ്സ് രണ്ടാമന്റെ കാലത്ത് നിർമിച്ചതാണ്.
ഈ പൈലോണിൽ രാംസെസ്സിന്റെ ദ്വിഗ്വിജയങ്ങൾ ചിത്രീകരിച്ചിരിക്കുന്നതായ് കാനപ്പെടുന്നു.
പിന്നീടുവന്ന ഫറവോമാരും അവരുടെ യുദ്ധവിജയങ്ങൾ ഇവിടെ ആലേഖനം ചെയ്യുകയുണ്ടായി.
ക്ഷേത്രത്തിന്റെ പ്രധാന പ്രവേശനകവാടമായ ഈ നിർമിതിയുടെ പാർശ്വങ്ങളിലായ് രാംസെസ്സ് രാജാവിന്റെ ഭീമാകാരമായ 6 ശില്പങ്ങൾ ഉണ്ടായിരുന്നു.
4എണ്ണം ഉപവിഷ്ഠ  ശില്പങ്ങളും, 2 എണ്ണം നിൽക്കുന്ന ശില്പങ്ങളും ആയിരുന്നു.
നിർഭാഗ്യവശാൽ ഇവയിൽ  രണ്ട് ഉപവിഷ്ഠ ശില്പങ്ങളൊഴികെ മറ്റെല്ലാം കാലഹരണപ്പെട്ടു.
ക്ഷേത്രത്തിനു മുന്നില്ലായ് സ്ഥപിച്ചിരിക്കുന്ന 82അടിയോളം ഉയരം വരുന്ന ഒബെലിസ്കും( ഉയരമുള്ളതും നാലുവശങ്ങളോടു കൂടിയതുമായ സ്മാരകശിലാസ്തംഭങ്ങളാണ് ഒബെലിസ്കുകൾ) നിർമിച്ചിട്ടുണ്ടായിരുന്നു.
പൈലൺ കവാടം കടന്നുചെല്ലുന്നത് നിരവധി തൂണുകളോടു കൂടിയ ഒരു നടുമുറ്റത്തേക്കാണ്.
ക്ഷേത്രത്തിന്റെ ഈ ഭാഗവും രാംസെസ്സ് രാജാവുതന്നെ പണികഴിപ്പിച്ചതാണ്.
ഇതും കടന്നാൽ എത്തിചേരുന്നത് Amenhotep മൂന്നാമൻ  (Amenhotep) പണിതീർത്ത 100മീറ്ററോളം നീളം വരുന്ന പാർശ്വങ്ങളിൽ തൂൺനിരകളോടുകൂടിയ(colonnade) ഒരു ഇടനാഴിയിലേക്കാണ്.
പാപ്പിറസ് മകുടങ്ങളോടുകൂടിയ സ്തംഭങ്ങളാണ് തൂൺനിരയിൽ ഉൾപ്പെടുന്നത്.
തൂൺനിരയ്ക്കും അപ്പുറത്തായ് തൂൺ നടുമുറ്റമുണ്ട്.
ഇവയിൽ കിഴക്കുഭാഗത്തുള്ള തൂണുകൾക്കാണ് അധികം കോട്ടം തട്ടാത്തത്.
ചില തൂണൂകൾ പണീതീർത്തപ്പോഴുള്ള അതേ നിറത്തോടെ ഇന്നും നിലനിൽക്കുന്നു.
ലക്സോർ ക്ഷേത്രത്തിന്റെ ഒരു വിശാലവീക്ഷണദൃശ്യം ഇതും കാണുക ഈജിപ്റ്റോളജി അവലംബം പുറത്തേക്കുള്ള കണ്ണികൾ Ancient Egyptian architecture എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
AEgArOn - Ancient Egyptian Architecture Online, open source project Archived 2011-05-22 at the Wayback Machine .
Ancient Egyptian Architecture - Aldokkan Ancient Egypt Houses
പുരാതന തടാകം ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ലോകത്തിലെ ഏറ്റവും പഴക്കം ചെന്ന തടാകങ്ങളിലൊന്നാണ് കസാക്കിസ്ഥാനിലെ സായിസൻ തടാകം .
ഒരു ദശലക്ഷത്തിലധികം വർഷങ്ങളായി സ്ഥിരമായി ജലം വഹിക്കുന്ന ഒരു തടാകമാണ് പുരാതന തടാകം എന്ന പദം കൊണ്ട് കുറിക്കുന്നത്.
20 പുരാതന തടാകങ്ങളിൽ 12 എണ്ണം 2.6 ദശലക്ഷം വർഷത്തിലേറെയായി നിലവിലുണ്ട്, പൂർണ്ണ ക്വാട്ടേണറി കാലഘട്ടം .
സജീവമായ വിള്ളൽ മേഖലയിൽ പ്ലേറ്റ് ടെക്റ്റോണിക്സ് കാരണം പുരാതന തടാകങ്ങൾ നിലനിൽക്കുന്നു.
ഈ സജീവ വിള്ളൽ മേഖല വളരെ ആഴമുള്ളതും സ്വാഭാവികമായി അവശിഷ്ടങ്ങൾ കൊണ്ട് നിറയ്ക്കാൻ പ്രയാസമുള്ളതുമായ തടാകങ്ങൾ സൃഷ്ടിക്കുന്നു.
പുരാതന തടാകങ്ങളുടെ ദീർഘായുസ്സ് കാരണം, അവ ഒറ്റപ്പെട്ട പരിണാമ സ്വഭാവങ്ങൾക്കും സ്പെസിഫിക്കേഷനും മാതൃകയായി വർത്തിക്കുന്നു.
ലോകത്തിലെ ഭൂരിഭാഗം ജലാശയങ്ങൾക്കും 18,000 വർഷത്തിൽ താഴെ മാത്രമേ  പഴക്കമുള്ളു.
1 ദശലക്ഷം വർഷത്തിലേറെ പഴക്കമുള്ള 20 പുരാതന തടാകങ്ങൾ മാത്രമാണുള്ളത്.
25-30 ദശലക്ഷം വർഷങ്ങൾ പഴക്കമുള്ളതാണെന്ന് വ്യക്തമായ തെളിവുകൾ കാണിക്കുന്നതിനാൽ, ബൈക്കൽ തടാകം ഏറ്റവും പഴക്കം ചെന്നതായി കണക്കാക്കപ്പെടുന്നു.
സയ്സാൻ തടാകം ഇതിലും പഴയതും ക്രിറ്റേഷ്യസ് ഉത്ഭവത്തോടെ ഉള്ളതും 66 ദശലക്ഷം വർഷങ്ങൾ പഴക്കമുള്ളതുമാണ്.
20-36 ദശലക്ഷം വർഷം പഴക്കമുള്ള മരകൈബോ തടാകമാണ് ഏറ്റവും പഴക്കമുള്ള മറ്റൊരു മത്സരാർത്ഥി.
പുരാതന കാലത്ത് ഇത് ഒരു യഥാർത്ഥ തടാകമായിരുന്നു, എന്നാൽ ഇന്ന് അത് കടലുമായി നേരിട്ട്  ബന്ധപ്പെട്ടിരിക്കുന്നതും ഉപ്പുവെള്ളമുള്ളതുമാണ്, ഇത് ഒരു വലിയ ലഗൂണോ ഉൾക്കടലോ ആയി കണക്കാക്കാൻ പലരെയും പ്രേരിപ്പിക്കുന്നു.
പുരാതന തടാകങ്ങൾ vs. ആധുനിക തടാകങ്ങൾ
ആറ് പ്രധാന തരം തടാകങ്ങളുണ്ട് (ചുവടെ പട്ടികപ്പെടുത്തിയിരിക്കുന്നു).
ആയിരക്കണക്കിന് വർഷങ്ങളായി ഒരു നദിയിൽ നിന്ന് തടാകത്തിലേക്ക് അടിഞ്ഞുകൂടിയ അവശിഷ്ടങ്ങൾ ലാക്കുസ്ട്രൈൻ നിക്ഷേപങ്ങളാൽ നിറഞ്ഞതിന്റെ ഫലമായി ഭൂരിഭാഗം തടാകങ്ങളും വറ്റിവരളുന്നു.
ജലനിരപ്പ് കുറയുന്നതിനെ സ്വാധീനിക്കുന്ന ഘടകങ്ങളിൽ ഫ്ളൂവിയൽ-ലാക്കുസ്ട്രൈൻ അവശിഷ്ടങ്ങളുടെ നിർമ്മാണം, ബാഷ്പീകരണം, പ്രകൃതിദത്ത ഡ്രെയിനേജ്, ജിയോഫിസിക്കൽ പ്രക്രിയകൾ എന്നിവ ഉൾപ്പെടുന്നു.
പ്രാദേശിക സജീവമായ വിള്ളൽ മേഖലകളും ഗ്രാബൻസ് എന്നറിയപ്പെടുന്ന ഭൂമിയുടെ താഴ്ന്ന ഭാഗങ്ങളും കാരണം പുരാതന തടാകങ്ങൾക്ക് പ്രായം കുറഞ്ഞതും സാധാരണവുമായ തടാകങ്ങളുമായി താരതമ്യപ്പെടുത്തുമ്പോൾ ദീർഘായുസ്സുണ്ട്.
ഉദാഹരണത്തിന്, ലോകത്തിലെ ഏറ്റവും ആഴമേറിയ തടാകമായ റഷ്യയിലെ ബൈക്കൽ തടാകം , 25-30 ദശലക്ഷം വർഷം പഴക്കമുള്ളതും 5,387 feet (1,642 m) ഉള്ള ബൈക്കൽ റിഫ്റ്റ് സോൺ സൃഷ്ടിച്ച ഒരു പുരാതന തടാകമാണ്.
എന്നാൽ വടക്കേ അമേരിക്കൻ ഗ്രേറ്റ് തടാകങ്ങളാകട്ടെ .
14,000 വർഷം പഴക്കമുള്ളതും 200–1,300 feet (60–400 m) വരെ  ഏറ്റവും കൂടിയ ആഴമുള്ള ഗ്ലേഷ്യൽ സ്‌കോറിംഗിലൂടെയും ഉരുകിയ ജലത്തിന്റെ ശേഖരണത്തിലൂടെയും അവസാന ഹിമയുഗത്തിൽ രൂപംകൊണ്ട ചെയ്യുന്നു.
ഇതാണ് പുരാതന തടാകവും ആധുനിക  തടാകവുമായുള്ള താരതമ്യം.
വിള്ളൽ തടാകങ്ങൾ മണ്ണിടിച്ചിലും ഐസ് ഡാം തടാകങ്ങളും ഉപ്പ് തടാകങ്ങൾ ഓക്സ്ബോ തടാകങ്ങൾ ക്രേറ്റർ തടാകങ്ങൾ ഗ്ലേഷ്യൽ തടാകങ്ങൾ സബ്ഗ്ലേഷ്യൽ തടാകങ്ങൾ പുരാതന തടാകങ്ങളുടെ രൂപീകരണം
പുരാതന തടാക രൂപീകരണം ഒരു വിള്ളൽ താഴ്വരയുടെ രൂപത്തിന് സമാനമാണ്.
സജീവമായ വിള്ളൽ മേഖലയിൽ സ്ഥിതി ചെയ്യുന്ന ഒരു ഗ്രാബെനിലാണ് രൂപീകരണം സംഭവിക്കുന്നത്.
രണ്ട് സമാന്തര ഫലകങ്ങൾക്കിടയിൽ താഴ്ന്നുകിടക്കുന്ന, വ്യത്യസ്‌ത ഫലകങ്ങളുടെ അതിരുകളാൽ രൂപംകൊള്ളുന്ന ഭൂമിയുടെ ഭാഗമാണ് ഗ്രബെൻസ്.
സജീവമായ വിള്ളൽ മേഖലയ്ക്ക് മുകളിലുള്ള ഗ്രാബന്റെ സ്ഥാനം തടാകത്തിന്റെ അടിത്തട്ടിൽ ആഴത്തിൽ നിരന്തരം താഴുകയും ചുവരുകൾക്ക് ഉയരം വർദ്ധിക്കുകയും ചെയ്യുന്നു.
പരിണാമത്തിന്റെ പ്രാധാന്യം
ഗ്ലേഷ്യൽ-ഇന്റർഗ്ലേഷ്യൽ ടൈംസ്കെയിലുകളിൽ പാരിസ്ഥിതിക മാറ്റങ്ങളുടെ സംവിധാനങ്ങൾ പഠിക്കാൻ പുരാതന തടാകങ്ങൾ ശാസ്ത്രജ്ഞരെ അനുവദിക്കുന്നു.
ലൈംഗിക തിരഞ്ഞെടുപ്പ് , അഡാപ്റ്റീവ് റേഡിയേഷൻ, വിരാമമിട്ട സന്തുലിതാവസ്ഥ എന്നിവ ഉൾപ്പെടെയുള്ള പരിണാമ സവിശേഷതകൾ  എന്നിവയെല്ലാം ഇവിടെ പഠനവിഷയമാകുന്നു.
അവയുടെ നീണ്ട അസ്തിത്വവും പൊതുവായ ഭൂമിശാസ്ത്രപരമായ ഒറ്റപ്പെടലും ഒക്കെ  പുരാതന തടാകങ്ങളിൽ കാണാം എന്നത് പ്രത്യേകം  പഠിക്കപ്പെടുന്നു.
ബൈക്കൽ തടാകം , കാസ്പിയൻ കടൽ , ആഫ്രിക്കൻ വലിയ തടാകങ്ങൾ എന്നിവയിൽ കേന്ദ്രീകരിച്ച് ഈ ഒറ്റപ്പെട്ട തടാകങ്ങളിൽ നിലനിൽക്കുന്ന പ്രാദേശിക ജന്തുജാലങ്ങളുമായും ഡയാറ്റങ്ങളുമായും മിക്ക ഗവേഷണങ്ങളും ബന്ധപ്പെട്ടിരിക്കുന്നു.
ഫ്ലൂവിയൽ-ലാക്യുസ്ട്രൈൻ, ഏറ്റക്കുറച്ചിലുകളുള്ള ആഴത്തിലുള്ളതും ബാഷ്പീകരിക്കപ്പെടുന്നതുമായ മുഖങ്ങളുടെ കൂട്ടായ്മകളിൽ നിന്നാണ് വിവരങ്ങൾ ഉരുത്തിരിഞ്ഞത്.
പുരാതന തടാകങ്ങളുടെ പട്ടിക
1 ദശലക്ഷം വർഷത്തിലേറെയായി നിലനിൽക്കുന്ന ലോകത്തിലെ 20 പുരാതന തടാകങ്ങൾ ഇവയാണ്.
Name Origin Type Age Area (km 2 ) Volume (km³) Depth max Depth average Countries Notes അരാൽ കടൽ tectonic saline, permanent 5.5 million 64500 625 67 16 Kazakhstan , Uzbekistan Formerly the fourth largest lake in the world with an area of 68,000 km 2 (26,300 sq mi).
By 1997, it had shrunk to 10% of its original size due to water that was diverted in the Soviet Era.
It is now split into 4 smaller lakes.
ബൈകാൽ തടാകം tectonic fresh, permanent 25+ million 31500 23000 1741 740 റഷ്യ ബിവ തടാകം tectonic fresh, permanent 5–6 million 674 27.5 104 41 ജപ്പാൻ Lake Bosumtwi meteor impact soda, permanent, crater 1–2 million 49 2.24 81 45 ഘാന കാസ്പിയൻ കടൽ tectonic saline, permanent, endorheic 5.5 million 374000 78200 1025 182 അസർബെയ്ജാൻ , ഇറാൻ , കസാഖ്സ്ഥാൻ , റഷ്യ , തുർക്‌മെനിസ്ഥാൻ ഖോവ്സ്ഗോൾ തടാകം tectonic fresh, permanent 2–5 million 2770 381 267 138 മംഗോളിയ ഇസ്സിക് കുൾ tectonic saline, permanent 25 million 6236 1738 668 270 കിർഗ്ഗിസ്ഥാൻ ഐർ തടാകം tectonic saline, intermittent, endorheic 2.5-5 million 9690 30.1 6 3 ഓസ്ട്രേലിയ Lake Lanao volcanic fresh, permanent 2 million 375 112 60.3 ഫിലിപ്പീൻസ് മലാവി തടാകം tectonic fresh, permanent 2–5 million 29600 8400 705 292 മലാവി , മൊസാംബിക്ക് , ടാൻസാനിയ Lake Maracaibo tectonic saline, permanent, coastal bay 20+ million 13010 280 60 25.9 വെനസ്വേല Historically it was an ancient lake.
Now a large tidal bay / inlet rather than a lake in the traditional sense.
It is saline and directly connected to the Caribbean Sea , leading many to consider it a large lagoon or bay.
Lake Ohrid tectonic fresh, permanent 1.5-5 million 358.18 53.63 286.7 163.71 അൽബേനിയ വടക്ക് മാസിഡോണിയ Lake Pingualuk meteor impact fresh, permanent, crater 1.5 million 8 267 കാനഡ പ്രെസ്പ തടാകം tectonic fresh, permanent 1.5-5 million 259 4.8 54 18.7 അൽബേനിയ , Greece , North Macedonia താഹോ തടാകം tectonic fresh, permanent 1–2 million 499 156 505 313 അമേരിക്കൻ ഐക്യനാടുകൾ ടാംഗനിക്ക തടാകം tectonic fresh, permanent 3–6 million 32000 17800 1471 572 ബറുണ്ടി , കോഗൊ , ടാൻസാനിയ , സാംബിയ ടിറ്റിക്കാക്ക തടാകം tectonic fresh, permanent 3 million 8372 893 281 107 ബൊളീവിയ , പെറു Lake Tule tectonic fresh, permanent 3–15 million 53 40 യു എസ് എ വോസ്തോക്ക് തടാകം subglacial fresh, permanent, subglacial 15–35 million 12500 5400 510 432 അന്റാർട്ടിക്ക സയ്സാൻ തടാകം tectonic fresh, permanent 65+ million 5510 53 10 5 കസാഖ്സ്ഥാൻ The construction of the Bukhtarma dam inundated the lake, thus, in some sources the lake is considered a reservoir.
അവലംബം സ്റ്റോർമർ, യൂജിൻ എഫ്., ജെപി സ്മോൾ.
"11.1–11.2."
ദി ഡയറ്റംസ്: എൻവയോൺമെന്റൽ ആൻഡ് എർത്ത് സയൻസസിനുള്ള അപേക്ഷകൾ .
കേംബ്രിഡ്ജ്, യുകെ: കേംബ്രിഡ്ജ് യുപി, 2001.
209–12.
അച്ചടിക്കുക.
വിൽക്ക്, തോമസ്, റിസ്റ്റോ വെയ്നോല, എഫ്. റീഡൽ.
പുരാതന തടാകങ്ങളിലെ പാറ്റേണുകളും പ്രക്രിയകളും: 2006 സെപ്റ്റംബർ 4-8, ജർമ്മനിയിലെ ബെർലിൻ, പുരാതന തടാകങ്ങളിലെ സ്പെഷ്യേഷനെക്കുറിച്ചുള്ള നാലാമത്തെ സിമ്പോസിയത്തിന്റെ നടപടിക്രമങ്ങൾ .
ഡോർഡ്രെക്റ്റ്, നെതർലാൻഡ്സ്: സ്പ്രിംഗർ, 2009.
വൈലന്റ്, ജെജെ, ജിഡി ഹാഫ്നർ, എംഇ ക്രിസ്റ്റെസ്കു.
"ഇന്തോനേഷ്യയിലെ പുരാതന തടാകങ്ങൾ: സ്പെഷ്യേഷനെക്കുറിച്ചുള്ള സംയോജിത ഗവേഷണത്തിലേക്ക്."
ഇന്റഗ്രേറ്റീവ് ആൻഡ് കംപാരറ്റീവ് ബയോളജി 51.4 (2011): 634–43.
2015 നവംബർ കരോൾ, അലൻ ആർ., കെവിൻ എം. ബോഹാക്സ്.
"പുരാതന തടാകങ്ങളുടെ സ്ട്രാറ്റിഗ്രാഫിക് വർഗ്ഗീകരണം: ടെക്റ്റോണിക്, കാലാവസ്ഥാ നിയന്ത്രണങ്ങൾ സന്തുലിതമാക്കുന്നു."
ജിയോൾ ജിയോളജി 27.2 (1999): 99.
വെബ് ഹോഫ്മാൻ, എൻ., കെ. റീച്ചെർട്ടർ, ടി. ഫെർണാണ്ടസ്-സ്റ്റീഗർ, സി. ഗ്രൂറ്റ്സ്നർ.
"പുരാതന തടാകമായ ഒഹ്രിഡിന്റെ പരിണാമം: ഒരു ടെക്റ്റോണിക് വീക്ഷണം."
ബയോജിയോസയൻസസ് 7.10 (2010): 3377–386.
2015 നവംബർ.
പുറംകണ്ണികൾ കവാടം: Lakes പുരാതന തടാകങ്ങളിലെ സ്പീഷീസ് (SIAL)
പുരാതന റോമൻ വാസ്തുവിദ്യ ഇംഗ്ലീഷ് വിലാസം https://ml.wikipedia.org/wiki/Ancient_Roman_architecture റോമിലെ കൊളോസ്സിയം തെക്കൻ ഫ്രാൻസിലെ 'പോണ്ട് ഡു ഗാർഡ്' എന്ന അക്വാഡക്റ്റ്
പൗരാണിക യവന വാസ്തുവിദ്യയുടെ ഏതാനും ആശയങ്ങൾ ഉൾക്കൊണ്ട്, പുരാതാന റോമിൽ ആവിർഭവിച്ച ഒരു പുതിയ വാസ്തുവിദ്യയാണ് പുരാതന റോമൻ വാസ്തുവിദ്യ (Ancient Roman architecture).
സാങ്കേതികവിദ്യയും ഇവർ കെട്ടിട നിർമ്മാണത്തിൽ പരമാവധി പ്രയോജനപ്പെടുത്തിയിരുന്നു.
പാക്സ് റൊമാന കാലഘട്ടത്തിൽ റോമൻ സാമ്രാജ്യത്തിൽ ഉടനീളം ഈ വാസ്തുശൈലി വ്യാപകമായിരുന്നു.
ഉയർന്ന സാമ്പത്തിക ചുറ്റുപാടും നഗരങ്ങളിലെ അധിക ജനസാന്ദ്രതയും പുരാതന റോമക്കാരെ അവരുടെതായ ഒരു പുതിയ വാസ്തുശൈലിയുടെ തുടക്കത്തിന് വഴിതെളിച്ചു.
ഖഗോളങ്ങളുടെയും(വളവുമച്ച്,vault) കമാനങ്ങളുടെയും ഉപയോഗവും അതോടൊപ്പം നിർമ്മാണസാമഗ്രികളുടെ സ്വഭാവസവിശേഷതകളെ കുറിച്ചുള്ള ഗഹനമായ അറിവും, ഗാംഭീര്യദ്യോതകമായ കെട്ടിടങ്ങളുടെ നിർമ്മാണത്തിൽ  അഭൂതപൂർവ്വമായ നേട്ടം കൈവരിക്കാൻ റോമക്കാരെ സഹായിച്ചു.
റോമൻ അക്ക്വാഡക്റ്റുകൾ, ഡയക്ലീഷൻ(Diocletian), ക്യാരകല്ല എന്നീ സ്നാനഘട്ടങ്ങൾ, കൊളോസിയം തുടങ്ങിയവ ചില ഉദാഹരണം.
ഇന്ന് അവശേഷിക്കുന്ന നിർമിതികൾ മിക്കവയും ഏകദേശം പൂർണമായവയാണ് വടക്കൻ സ്പെയ്നിലെ ലൂഗോ നഗത്തിന്റെ ചുറ്റുമതിലുകൾ അത്തരത്തിലൊന്നാണ്.
പൊതു ആവശ്യങ്ങളെ തൃപ്ത്തിപ്പെടുത്താനും പൊതു ജനങ്ങളിൽ മതിപ്പുളവാക്കാനും ഉതകുന്ന രീതികളാണ് പ്രാചീന റോമക്കാർ കെട്ടിടനിർമ്മാണത്തിന് അവലംബിച്ചത്.